  Наталья Тетерина Выль ар уе Удмуртиын азьвыл чакланъёслэсь шунытгес луоз. Со сярысь  вотэсбамаз улосвыл Гидрометцентрлэн пресс-секретарез Алла Шумихина ивортэ. Солэн кылъёсызъя, 30-тӥ толсуре потон уй таяз толэзе тужгес кезьытэз луоз. Термометръёс -20…-25 градус возьматозы, уйпал ёросъёсын температура -28 градусозь лэзькоз. Ӵуказе ӵукна уйпал ёросъёсысен шуныт кариськыны кутскоз, ӝытозь -13…-18 градус луоз (лымшорын сярысь, уйпалан шунытгес). 31-тӥ толсуре потон уе тӧл кӧня ке кужмоялоз но секундскын 12 метрозь пельтоз. Интыен кӧня ке лымы усёз, ляб пельскоз, сюресъёс вылын лымы пуктосъёс кылдозы. 31-тӥ толсуре нуназе озьы ик шунытгес луоз, элькунъя -9…-14 градус возиськоз, ӧжытак лымыялоз. Выль ар уе Удмуртиын омырлэн температураез -12…-17 градус луоз, интыен кӧня ке лымы усёз, тӧл ляб пельтоз Алла Шумихина, Удмурт гидрометцентрлэн пресс-секретарез2019-тӥ арлэн нырысетӥ нуналаз, 1-тӥ толшоре, элькунын -8…-13 градус луоз шуыса чаклало. 2-тӥ толшоре тӧл ӝутскоз, нош омырлэн температураез уйин -11…-16 градус луоз, нуназе -5…-10 градус.  Тегъёс: Удмуртия куазь инкуазь Выльар  